توناوون افغانستان هوائی کوچلری تامانیدن قندوز ولایتیده اویوشتیریلگن هوائی عملیات نتیجه سیده جان بیرگن کیشی لرنینگ سانی 100 نفر گه کوتریلیب کیتدی.
قندوز ولایتی دشت ارچی اولسواللیگی نینگ اولسوالی نصرالدین سعدی, افغانستان هوائی کوچ لری اوچاغی نینگ, اولسواللیکده گی بیر مدرسه نی بمباران قیلیشی نتیجه سیده آره سیده کوپلب ملکی لرنینگ هم موجود بولگن 100 کیشی نینگ جان بیرگن لیگی نی معلوم قیلدی.
سعدی, اوشبو هوائی عملیات نینگ مدرسه ده قاری بولیب چیققن کیشی لر اوچون فراغت محفلی بولیب اوتیاتگن پیتده اویوشتیریلگن لیگی نی معلوم قیلدی.
شاهد لر دن بیری بولگن حاجی نبی ایسه, 500 کیشی نینگ اشتراک ایتگن فراغت مراسمی جریانیده اویوشتیریلگن اوشبو هوائی عملیات نتیجه سیده قریب 50 نفر ملکی نینگ جان بیرگن لیگی نی معلوم قیلدی.
قندوز ولایتی امنیه قوماندان لیگی سوزلاوچی سی امام الدین رحمانی آلدین بیرگن بیانات لریده, خودی منه شوو عملیات نینگ, طالبان گروهی رهبر لری نینگ مدرسه ده ییغیلیش اوتکزیب تورگن پیتده اویوشتیریلگن لیگی نی بیلدیررایکن, اوشبو عملیات نتیجه سیده 25 نفر طالبان منسوبی نینگ جان بیرگن لیگی نی ایسله تیب اوتگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
